**Republika e Kosovës – Republika Kosovo**

**Republic of Kosova**

**Komuna e Dragashit – Opština Dragaš**

**Municipality of Dragash**



**DRAFT**

## PLANI I PUNËS I EKIPIT PËR TË DREJTAT E FËMIJËS KOMUNA E DRAGASHIT

 (2024 – 2026)

**Dragash 2023**

LISTA E SHKURTESAVE

AK Asambleja Komunale

ASK Agjencia e Statistikave të Kosovës

DKA Drejtoria e Arsimit

DBF Drejtoria për Buxhet dhe Financa

DSHMS Drejtoria për Shëndetësi dhe Mirëqenie Sociale

EDF Ekipi për të Drejtat e Fëmijës

KK Kuvendi Komunal i Dragashit

MAPL Ministria e Administrimit të Pushtetit Lokal

MFPT Ministria e Financave, Punës dhe Transfereve

OJQ Organizata Joqeveritare

QPS Qendra për Punë Sociale

UNICEF Fondi i Kombeve të Bashkuara për Mbrojtjen e Fëmijëve

DOKUMENTET E REFERIMIT

* Ligji Nr. 06/L-084 Për Mbrojtjen e Fëmijës[[1]](#footnote-1)
* UA (Qrk) 06/2020 për Themelimin dhe Funksionimin e Ekipit për të Drejtat e Fëmijës[[2]](#footnote-2),
* Profili i Komunave të Kosovës, MAPL, 2021[[3]](#footnote-3)
* Plani Zhvillimor Komunal (2013-2023)[[4]](#footnote-4)
* Plani i Punës i Komisionit për Edukim dhe Promovim Shëndetësor në Rritjen e Shkallës së Imunizimit të Rregullt, me theks të veçantë tek Komunitetet Rom, Ashkali dhe Egjiptian, Unicef, (2022-2024),
* Hartëzimi i Shërbimeve të Zhvillimit në Fëmijërinë e Hershme në Kosovë, Unicef, (Dhjetor, 2020),
* Strategjia për Rininë, MKRS, (2019-2023)[[5]](#footnote-5),
* Plani Zhvillimor i Arsimit, Komuna e Dragashit (2019-2023)[[6]](#footnote-6)

PËRMBAJTJA

[PËRMBLEDHJE EKZEKUTIVE 3](#_Toc143086625)

[HYRJE 4](#_Toc143086626)

[METODOLOGJIA DHE PROCESI 5](#_Toc143086627)

[MBROJTJA E TË DREJTAVE TË FËMIJËVE NË KONTEKSTIN GLOBAL, NACIONAL DHE LOKAL 5](#_Toc143086628)

[PARIMET 6](#_Toc143086629)

[VIZIONI 7](#_Toc143086630)

[MISIONI 7](#_Toc143086631)

KOMUNA E DRAGASHIT - PROFILI......................................................................................................................7

Demografia..............................................................................................................................................................8

ANALIZA E SITUATËS DHE TREGUESIT SOCIALË.............................................................................................8

Shëndetësia dhe Mirëqenia Sociale........................................................................................................................8

Veprimtaria e QPS-së në Dragash………………………………………………………………………………………………………………………8

Shërbimi Social Profesional………………………………………………………………………………………………………………………………..8

Shërbimi i Asistencës Sociale……………………………………………………………………………………………………………………………10

Shëndetësia……………………………………………………………………………………………………………………………………………………..10

ARSIMI 12

Kultura, Rina dhe Sporti…………………………………………………………………………………………………………………………………..13

[OBJEKTIVAT STRATEGJIKË 14](#_Toc143086632)

1. Përmirësimi i mbulueshmërisë dhe cilësisë së shërbimeve shëndetësore për nëna dhe fëmijë......................15

2. Përmirësim i Mbrojtjes, Sigurisë dhe Mirëqenies Sociale.................................................................................16

3. Zhvillimi i një sistemi arsimor cilësor dhe gjithëpërfshirës.................................................................................17

4. Ofrimi i programeve të edukimit joformal, sportit, rekreacionit dhe mbrojtjes së mjedisit..................................18

5. Fuqizimi i Mekanizmit Komunal për të Drejtat e Fëmijës..................................................................................19

ORGANIZIMI, ZBATIMI DHE PËRGJEGJËSIA....................................................................................................19

BURIMET FINANCIARE.......................................................................................................................................19

PËRKUFIZIMET....................................................................................................................................................20

#

# PËRMBLEDHJE EKZEKUTIVE

Në Komunën e Dragashit besojmë se fëmijët janë thelbi i ardhmërisë sonë. Si përkujdesemi dhe i përmbushim nevojat e fëmijëve tanë sot, do të ndikojë thellësisht në formimin e shoqërisë së nesërme. Prandaj, ne kemi një detyrim të përbashkët të ndërtojmë një qytet ku çdo fëmijë të jetë i respektuar, i kujdesur dhe i mbështetur në të drejtat e tyre themelore.

Komuna e Dragashit ka përgjegjesi në implementimin e politikave dhe përfshirjen në programe që do t’i ofrojë kushtet optimale në fëmijëri, duke marrë të gjitha masat që asnjë fëmijë të mos mbetet prapa dhe qasjes ku interesat më të larta të fëmijës paraprijnë në planifikim, vendimmarrje dhe ekzekutim në të gjitha nivelet e komunës.

Andaj, duke pasur parasysh domosdoshmërinë për t’i dhënë një mbrojtje të posaçme fëmijës, siç është përcaktuar në Kushtetutën e Republikës së Kosovës (neni 50), Konventën për të Drejtat e Fëmijës, Ligjin Nr. 06/084 për Mbrojtjen e Fëmijës (Gazeta Zyrtare nr. 14,17 korrik 2019) dhe legjislacionin në fuqi, më qëllim që fëmijët në Komunën e Dragashit të kenë një përkujdesje dhe mbrojtje të duhur, më datën 20.10.2022, duke u bazuar në nenin 13 dhe 58 të Ligjit për Vetëqeverisje Lolale nr.03/L-040[[7]](#footnote-7) dhe Udhëzimin Administrativ (Qrk) Nr. 06/2022 për Themelimin dhe Funksionimin e Ekipit për të Drejtat e Fëmijës[[8]](#footnote-8) , Kryetari i Komunës së Dragashit merr Vendimin (02 Nr. 183/01-29057/22) për themelimin e Ekipit për të Drejtat e Fëmijës.

Nën mbikëqyrjen e MAPL-së, në bashkëpunim me Zyrën për Qeverisje të Mirë dhe me mbështetjen e UNICEF-it, EDF ka hartuar Planin e Punës së Ekipit për të Drejtat e Fëmijës. Ky plan është hartuar me pjesëmarrjen e gjerë të anëtarëve të EDF-së dhe ekspertëve të fushave të ndryshme, në bashkëpunim dhe partneritet me Zyrën e UNICEF-it në Kosovë. Plani është hartuar duke u konsultuar dhe pasur në qendër zërin, nevojat dhe prioritetet e fëmijëve të Komunës së Dragashit dhe reflekton plotësisht nevojat e tyre të identifikuara gjatë punëtorive të EDF-së, si dhe komunikimit të rregullt mes drejtorive përgjegjëse dhe Zyrës së UNICEF -it si këshilltarë të jashtëm. Si i tillë, ky plan është real, përmbajtjesor dhe bazohet në gjendjen aktuale dhe objektivat zhvillimorë të komunës.

Ekipi i hartimit të Planit të Punës ka vendosur që të përcaktohen dhe harmonizohen objektiva bazuar në nevojat dhe përgjegjësitë, si dhe kompetencat në nivel lokal. Si përfundim, qëllimet dhe objektivat do të ndahen sipas fushave:

**Shëndetësia dhe Mirëqenia Sociale,**

**Arsimi dhe Edukimi i Hershëm,**

**Kultura, Rinia dhe Sporti,**

**Mjedisi dhe Hapësirat e Gjelbërta,**

**Përgjegjësitë e EDF-së (Kordinimi, funksionimi, implementimi, raportimi dhe monitorimi).**

Plani i Punës përfshin periudhën trevjeçare, nga viti 2024 deri ne vitin 2026. Zbatimi i planit dhe i objektivave do të jetë nën përgjegjësinë e secilës drejtori, bazuar në strategjitë dhe planet e tyre të veprimit, si dhe brenda kornizave të kompetencave lokale.

Në fund, zotohemi që kjo përpjekje e përbashkët për të drejtat e fëmijëve të jetë e qëndrueshme dhe e vazhdueshme, sepse vetëm nëpërmjet përkujdesjes dhe mbështetjes së përbashkët mund të krijojmë një të ardhme të mbarë për brezat e ardhshëm.

#

# HYRJE

Komuna e Dragashit, në pajtueshmëri të plotë me udhëzimet nga MAPL dhe legjislacionin në fuqi ka funksionalizuar EDF-në, duke qenë ky një hap për sigurimin e funksionalizimit të Mekanizmit Komunal për të Drejtat e Fëmijës.

Plani i Punës ka të bëjë me fëmijët tanë, komunitetet tona, rrjedhimisht me të ardhmen tonë. Me kalimin e kohës ky plan do te zhvillohet dhe do të kultivojë ndërgjegjen politike për të mbështetur shëndetin, mirëqenien, arsimimin dhe edukimin e komunitetit. Me hartimin e Planit të Punës për Ekipin e të Drejtave të Fëmijës, ne po marrim nje hap tutje për t’i dhënë mbështetje të posaçme fëmijëve dhe për të siguruar që ata të gëzojnë të drejtat e tyre, siç përcaktohet në Konventën e Kombeve të Bashkuara për të Drejtat e Fëmijës (UNCRC), Kushtetutën e Republikës së Kosovës dhe ligjet dhe aktet tjera nënligjore nacionale dhe lokale.

Nëpërmjet një bashkëpunimi të përhershëm me prindërit, arsimtarët, profesionistët e shëndetit dhe organizatat, ne do të ndërtojmë një qytet ku të gjithë bashkëpunojmë për të garantuar të drejtat dhe mirëqenien e fëmijëve tanë. Ky plan komunal do të jetë një udhërrëfyes i veprimeve të nevojshme për të mbështetur fëmijët tanë, për t'ua siguruar një të ardhme të ndriçuar dhe të lumtur në qytetin tonë.

Pritoritetet e Planit të Punës janë:

* **Arsimi i Cilësor dhe Gjithëpërfshirës**: Sigurimi i një arsimi cilësor dhe të qasshëm për të gjithë fëmijët, përfshirë ndihmë për fëmijët me nevoja të veçanta dhe për ata që janë në rrezik të largimit nga shkolla.
* **Mbrojtja nga Dhuna dhe Keqtrajtimi**: Parandalimi dhe luftimi i çdo forme dhune dhe keqtrajtimi ndaj fëmijëve, duke përfshirë masa për ndalimin e dhunës në familje, shkolla dhe komunitet.
* **Mbrojtja shëndetësore dhe sociale:** Përmirësimi i aksesit në kujdes shëndetësor për fëmijët, përfshirë vizitat në shtëpi, vaksinimin, kujdesin për sëmundje të ndryshme dhe shëndetin mendor. Gjithashtu, garantimi i mbështetjes sociale për fëmijët në nevojë dhe gjithëpërfshirje në sistemin shëndetësor dhe mbrojtje sociale.
* **Zhvillimi Kulturor dhe Artistik:** Sigurimi i mundësive për fëmijët të marrin pjesë në aktivitete kulturore, artistike dhe rekreative që ndihmojnë në zhvillimin e tyre të plotë.
* **Përfshirja dhe Vendimmarrja e Fëmijëve:** Inkurajimi i përfshirjes së fëmijëve në vendimmarrje që i përket atyre, duke i dëgjuar dhe marrë parasysh mendimet dhe idetë e tyre.
* **Ndërgjegjësim dhe Edukim:** Sensibilizimi i komunitetit për rëndësinë e të drejtave të fëmijëve dhe përgatitja e fëmijëve për të ndërgjegjësuar veten për të drejtat e tyre.
* **Krijimi i Një Mjedisi të Sigurt dhe Mbështetës:** Përmirësimi i mjedisit të përgjithshëm për fëmijët në komunë, duke garantuar sigurinë dhe ndihmën e nevojshme për zhvillimin e tyre.
* **Zhvillimi i Kapaciteteve dhe Bashkëpunimi:** Përmirësimi i kapaciteteve të profesionistëve që punojnë me fëmijët dhe bashkëpunimi me organizatat lokale dhe ndërkombëtare për të forcuar efektivitetin e veprimeve për të drejtat e fëmijëve.
* **Monitorimi dhe Vlerësimi i Zbatimit:** Krijimi i një sistemi të përhershëm për monitorimin dhe vlerësimin e zbatimit të masave dhe veprimtarive të Planit të Punës për të Drejtat e Fëmijëve.

Pra, qëllimi i EDF –së është të prioritizojë nxitjen e llogaridhënies, planifikimit, koordinimit, dhe monitorimit në nivel komunal si dhe krijimin e një komune gjithëpërfshirëse.

# METODOLOGJIA DHE PROCESI

Ky dokument ka filluar të hartohet nga Ekipi Për Mbrojtjen e të Drejtave të Fëmijës, i udhëhequr nga Kryesuesi i EDF –së, Kryetari i Komunës së Dragashit, z.Bexhet Xheladini, në bashkëpunim dhe koordinim të ngushtë me të gjithë anëtarët e ekipit dhe vëzhguesit, mbështetur nga këshilltarë të jashtëm nga UNICEF.

Plani është zhvilluar përmes procesit të konsultave të akterëve të sektorëve të ndryshëm, duke përfshirë përfaqësues nga sektorët relevantë në kuadër të DSHMS, DKA, QKMF, DKRS, DBF, QPS, MAPL dhe institucione tjera të angazhuara për të drejtat e fëmijës, përfshirë OJQ-të lokale etj., në dy takime në formë të punëtorisë nga Ekipi për Mbrojtjen e Fëmijës, mbështetur nga UNICEF – i, nga ku janë nxjerrë konkludimet e këtij Plani. Ndërsa grumbullimi i të dhënave u bë përmes takimeve me zyrtarë dhe ekspertë në vendpunimet përkatëse, nga regjistrimet lokale dhe vrojtimi.

Plani është hartuar duke u konsultuar dhe pasur në qendër zërin, nevojat dhe prioritetet e fëmijeve të Komunës së Dragashit dhe reflekton plotësisht nevojat e fëmijëve të Komunës së Dragashit, të identifikuara nga shumë takime që janë bërë në të gjitha lokalitetet e Komunës. Si i tillë, ky program është real, përmbajtjesor dhe bazohet në gjendjen aktuale dhe objektivat zhvillimorë të komunës.

Plani i Punës i EDF-së kalon në fazat: Dëgjimi publik dhe votimi nga AK.

# MBROJTJA E TË DREJTAVE TË FËMIJËVE NË KONTEKSTIN GLOBAL, NACIONAL E LOKAL

Konventa mbi të Drejtat e Fëmijëve është një dokument themelor dhe korniza ndërkombëtare për të drejtat e fëmijëve. Ajo ka ndikuar thelbësisht në ndërmarrjen e politikave dhe veprimeve në nivel ndërkombëtar dhe në nivele vendore për të garantuar dhe mbrojtur të drejtat e fëmijëve në mënyrë adekuate dhe të përmbushë nevojat e tyre për zhvillim dhe mirëqenie.

Kjo Konventë është një shembull i një dokumenti ndërkombëtar që ka bashkuar komunitetin ndërkombëtar për të rritur ndërgjegjësimin dhe ndihmuar në përmirësimin e jetës së fëmijëve në të gjithë botën. Përmes angazhimit të shteteve anëtare, organizatave joqeveritare dhe institucioneve të ndryshme, Konventa ka qenë një shkallë e rëndësishme përpara në përmirësimin e kushteve të jetesës dhe të drejtave të fëmijëve.

Pra, Konventa për të Drejtat e Fëmijës paraqet themelet e secilit veprim në fushën e të drejtave të fëmijës. Parimet e saj janë të përqafuara në politika ndërkombëtare që prekin jetën e fëmijëve, por edhe në politikat vendore e lokale. Ne nivelin nacional, Konventa për të Drejtat e Fëmijës sipas nenit 22 të Kushtetutën e Republikës së Kosovës zbatohet drejtpërdrejt në Republikën e Kosovës dhe ka prioritet, në rast konflikti, ndaj dispozitave e ligjeve dhe akteve të tjera të institucioneve publike.

Në Kosovë, në vitin 2019 është miratuar Ligji për Mbrojtjen e të Drejtave të Fëmijës. Ky ligj është miratuar dhe i ka hapur rrugën operacionalizimit të tij përmes akteve nënligjore dhe krijimit e funksionimit të mekanizmave mbrojtës për fëmijët. Kështu, Ligji për Mbrojtjen e Fëmijës[[9]](#footnote-9) ndër të tjera përcakton që Ekipi për të Drejtat e Fëmijës krijohet në të gjitha komunat e Republikës së Kosovës në nivel të vendimmarrjes politike. Në nenin 20 jepen edhe konturat e fushëveprimit të këtij ekipi. Në vitin 2022, Qeveria e Kosovës ka nxjerrë Udhëzimin Administrativ 06/2022[[10]](#footnote-10) për themelimin dhe funksionimin e Ekipit për të Drejtat e Fëmijës, që përcakton mënyrën e themelimit dhe aspektet e funksionimit të këtij ekipi.

Me datën 20.10.2022, duke u bazuar ne nenin 13 dhe 58 të Ligjit për Vetëqeverisje Lolale nr.03/L-040 dhe Udhëzimin Administrativ (Qrk) Nr. 06/2022 për Themelimin dhe Funksionimin e Ekipit për të Drejtat e Fëmijës, Kryetari i Komunës së Dragashit merr Vendim me 02 Nr. 183/01-29057/22 për themelimin e Ekipit për të Drejtat e Fëmijës.

# PARIMET

Komuna e Dragashit në punën e vet zotohet të promovojë modelin e qeverisjes lokale me të cilën është në shërbim të të gjithë qytetarëve të saj, me theks të veçantë në mbrojtje të të drejtave të Fëmijëve. Ky model qeverisës promovon parimet kryesore që janë dhe mbeten si një pjesë shumë e rëndësishme në Mbrojtjen dhe të Drejtat e Fëmijëve të cilat derivojnë nga Konventa Ndërkombëtare për të Drejtat e Fëmijës, të cilat janë:

* Mosdiskriminimi - të gjithë fëmijët duhet t’i gëzojnë të gjitha të drejtat. Asnjë fëmijë nuk duhet të trajtohet padrejtësisht mbi asnjë bazë.
* Interesat më të larta të fëmijës - kur merren vendime që ndikojnë në fëmijët, interesave më të larta të fëmijës duhet t’u jepet vëmendje parësore.
* Jeta, mbijetesa dhe zhvillimi – të gjithë fëmijëve duhet t’u sigurohet mbijetesa dhe zhvillimi deri në masën më të madhe të mundshme. Zhvillimi përfshinë edhe dimensionin e cilësisë: jo vetëm shëndeti fizik, por edhe zhvillimi mendor, emocional, kognitiv, social dhe kulturor.
* Pikëpamjet e fëmijës - fëmijët duhet të jenë të lirë të shfaqin pikëpamjet lidhur me çdo çështje që ndikojnë në ta dhe këtyre pikëpamjeve duhet t’u jepet peshë e duhur në përputhshmëri me moshën dhe pjekurinë e fëmijëve.

# VIZIONI

Vizioni ynë ështe një Dragash ku fëmijët dhe të rinjtë tanë do të kenë një fillim sa më të mirë në jetë, një Dragash i cili do te jetë një vend i dëshirueshëm për t’u rritur, një Dragash ku prindërit, qeveria lokale, kombëtare dhe organizatat që punojnë me fëmijët dhe familjet mund t'i ndihmojnë fëmijët t’i realizojnë të drejtat e tyre. Pra, një Dragash ku politika, programet dhe vendimmarrja i fuqizon të drejtat e fëmijëve, duke e marrë parasysh zërin e fëmijëve, gjendjen dhe nevojat e tyre.

# MISIONI

Misioni ynë është të ndërtojmë një komunitet ku të gjithë fëmijët, pa marrë parasysh prejardhjen, gjininë, ose kushtet ekonomike, kanë mundësinë për një të ardhme të ndriçuar dhe të shëndetshme. Duke punuar së bashku me të gjithë aktorët e përfshirë dhe duke u bazuar në një metodologji të qartë dhe të koordinuar, ne synojmë të realizojmë qëllimet tona për të garantuar të drejtat dhe mirëqenien e fëmijëve tanë.

Pra, Komuna e Dragashit zotohet për gjithëpërfshirje të fëmijëve në përmbushjen e të drejtave të tyre, duke ofruar mbështetje në realizimin dhe jetësimin e qëllimeve për një mirëqenie për të gjithë fëmijët.

**KOMUNA E DRAGASHIT - PROFILI**

Dragashi është komuna më jugore e Kosovës, e cila kufizohet me vendet fqinje të ish-Republikës Jugosllave të Maqedonisë (IRJ e Maqedonisë) në lindje dhe jug, dhe Shqipërisë në perëndim. Koordinatat e komunës janë 41 50’ 58” - 42 09’ 03” në gjerësinë gjeografike veriore dhe 20 35’ 39” - 20 48’ 26” gjatësinё. Në veri, Dragashi kufizohet me Komunën e Prizrenit, e cila është qendra e rajonit jugor të Kosovës në kuadër të së cilës është dhe Dragashi. Qyteti i Dragashit është 37km larg nga qyteti i Prizrenit. Komuna përfshinë një sipërfaqe prej 435.8km², afërsisht 4% e tërë territorit të Kosovës dhe është e teta për nga madhësia në mesin e tridhjetë komunave të Kosovës. Komuna e Dragashit numëron 36 vendbanime, me qytetin e vogël të Dragashit si qendër e Komunës.

**Demografia**

Bazuar në të dhënat e regjistrimit të vitit 2011, Dragashi ka një popullsi prej 33,997 banorë. Në Dragash, 60% e popullsisë janë shqiptarë, të ndjekur nga 26% goranë dhe 12% boshnjakë.

Rreth 3% e popullsisë jeton në zonat urbane të Dragashit, ndërsa shumica dërmuese, pra 97% jetojnë në zonat rurale. Nga popullsia e përgjithshme, 16,853, ose 46% janë nën 29 vjeç, nga të cilat 5146 janë në grupmoshën 0-10 vjeç, 6049 i përkasin grupmoshës 10-19 vjeç dhe 5658 në grupmoshën 20-29 vjeç.[[11]](#footnote-11)

# ANALIZA E SITUATËS DHE TREGUESIT SOCIALË

**Shëndetësia dhe Mirëqenia Sociale**

Për mirëqenien sociale në Komunën e Dragashit , institucionet parësore janë:

1. Drejtoria për Shëndetësi dhe  Mirëqenie Sociale dhe

2. Qendra për Punë Sociale.

Qendra për Punë Sociale (QPS) është institucioni kryesor për ofrimin e shërbimeve sociale në Komunën e Dragashit. Dragashi nuk ka asnjë OJQ të licencuar për ofrim të shërbimeve për kategori të ndryshme të personave dhe komuniteteve në nevojë.

**Veprimtaria e QPS-së në Dragash**

Raporti per periudhën Janar-Dhjetor 2022 përfshin punën qe është berë nga Shërbimi Social Profesional, Shërbimi i Asistencës Sociale dhe Shërbimi Administrativo-Financiar. Gjatë kësaj periudhe vjetore janë përfshirë detyrat themelore të QPS-së, të cilat janë realizuar në bazë të dispozitave ligjore në fuqi.

 **Shërbimi Social Profesional[[12]](#footnote-12)**

Gjatë vitit kalendarik 2022 Shërbimi Social Profesional i QPS-së në Dragash ka qenë i angazhuar kryesisht me këto kategori më të theksuara dhe ka percjellë rastet e viteve paraprake:

**I. Fëmijët pa kujdesje prindërore:**

|  |  |  |
| --- | --- | --- |
|  | **2022** | **Totali** |
| **Fëmijët pa përkujdesje prindërore** | **0** | **46** |
| **Fëmijët në strehim familjar me pagesë** | **0** | **34** |
| **Fëmijët e braktisur**  | **0** | **12** |
| **Fëmijët e prindërve që nuk e kryejnë detyrën prindërore** | **5** | **5** |

**II. Fëmijët e familjeve me konflikte:**

|  |  |  |
| --- | --- | --- |
|  | **2022** | **Totali** |
| **Keqtrajtimi dhe lënia pas dore** | **5** | **33** |
| **Fëmijët e familjeve me marrëdhënie të çrregulluara** | **11** | **1131** |
| **Fëmijët e prindërve të shkurorëzuar** | **14** | **184** |

**III. Fëmijët dhe rinia me sjellje të çrregulluara:**

|  |  |  |
| --- | --- | --- |
|  | **2022** | **Totali** |
| **Fëmijët me sjellje asociale** | **0** | **93** |
| **Delikuentët e mitur prej 14 – 16 vjeç** | **0** | **69** |
| **Delikuentët e mitur prej 16 – 18 vjeç** | **10** | **148** |
| **Fëmijët që merrren me punë të rrezikshme** | **0** | **0** |

**IV. Fëmijët dhe të rinj me nevoja të veçanta:**

|  |  |  |
| --- | --- | --- |
|  | **2022** | **Totali** |
| **Psiqike** | **3** | **47** |
| **Fizike** | **0** | **42** |
| **Të kombinuara** | **2** | **82** |

**V. Personat e trafikuar:**

|  |  |  |  |
| --- | --- | --- | --- |
|  |  | **2022** | **Totali** |
| **Fëmijë** | **0** | **0** |
| **Të rritur** | **0** | **0** |

**Për të gjitha kategoritë me të cilat është ballafaquar Shërbimi Profesional i QPS-së së Dragashit, janë zbatuar forma dhe masa të ndryshme të mbrojtjes sociale:**

|  |  |  |
| --- | --- | --- |
|  | **2022** | **Totali** |
| **1.Adoptimi** | **4** | **31** |
| **2. Kujdestaria** | **0** | **38** |
| **3. Strehimi familjar** | **0** | **17** |
| **4. Vendosja në shtëpinë e sigurt** | **1** | **9** |
| **5.Trajtimi i rasteve dhe risocialzimi** | **15** | **263** |
| **6.Kujdestari për të rritur**  | **0** | **14** |
| **7.Pëlqim për Martesë të parakohshme** | **0** | **75** |
| **8.Rezidentët e vendosur në Shtëpinë e Pleqve** | **0** | **5** |

**Shërbimi i Asistencës Sociale[[13]](#footnote-13)**

**Sipas muajve numri i shfrytëzuesve të Asistencës Sociale për vitin 2022 është:**

|  |  |
| --- | --- |
| **Muajt** | **Numri i familjeve** |
| **Janar** | **426** |
| **Shkurt** | **423** |
| **Mars** | **405** |
| **Prill** | **413** |
| **Maj** | **396** |
| **Qershor** | **387** |
| **Korrik** | **384** |
| **Gusht** | **376** |
| **Shtator** | **380** |
| **Tetor** | **378** |
| **Nëntor** | **369** |
| **Dhjetor** | **362** |

**Shëndetësia**

Sa i përket të dhënave shëndetësore, Kujdesi Parësor Shëndëtësor në Komunën e Dragashit është i organizuar dhe përbëhet nga 1 Qendër Kryesore e Mjekësisë Familjare, 5 Qendra të Mjekësisë Familjare, 6 Ambulanta të Mjekësisë Familare dhe Shërbimi i Kujdestarisë. Numri i përgjithshëm i profesionistëve të kujdesit shëndetësor në komunë është 100, nga të cilët 17 mjekë të mjekësisë familjare, 6 dentistë, 59 infermierë dhe teknikë infermierë, 11 staf mbështetës, 1 staf administrativ dhe 6 shoferë.

Sipas të dhënave të fundit, statistikat për vitin 2022 janë si në vijim:

* Numri i fëmijëve 0-12 muaj që kanë marrë dozat e vaksinave është 3878 [[14]](#footnote-14)

**Numri i vizitave të realizuara në shtëpi:**

|  |  |
| --- | --- |
| **Komuna**  | **Dragash****Janar – Dhjetor 2022** |
| Numri i vizitave në shtëpi për fëmijët 0-3 vjeç | 944 |
| Numri i vizitave në shtëpi për shtatzëna | 220 |
| Numri total i vizitave në shtëpi të kryera  | 1164 |
| Nr. i fëmijëve **vajza** 0-3 vjeç të cilat janë vizituar për herë të parë | 218 |
| Nr. i fëmijëve **djem** 0-3 vjeç të cilët janë vizituar për herë të parë | 193 |
| Nr. total i fëmijëve 0-3 vjeç të cilët janë vizituar për herë të parë | 411 |
| Numri i vizitave të dyta për fëmijët 0-3 vjeç  | 143 |
| Numri i vizitave të treta për fëmijët 0-3 vjeç  | 81 |
| Numri i vizitave të ketërta për fëmijët 0-3 vjeç  | 19 |
| Numri i vizitave të pesta për fëmijët 0-3 vjeç  | 8 |
| Nr. i fëmijëve të cilët kanë pranuar një vizitë shtëpiake brenda 3 ditëve të para pas lindjes | 34 |
| Numri i shtatzënave që janë vizituar për herë të parë | 151 |
| Numri i shtatëzënave që kanë pranuar vizitën e dytë  | 35 |
| Numri i fëmijëve 0-3 vjeç nga komunitetet Goran dhe Boshnjak që janë vizituar për herë të parë | 250 |
| Numri i grave shtatzëna nga komunitetet Goran dhe Boshnjak që janë vizituar për herë të parë | 40 |
| Numri i fëmijëve të referuar tek specialistët mjekësorë nga ekipi i mjekësisë familjare | 0 |
| Numri i vizitave shtesë për fëmijë dhse htatzëna  (Jashtë standardit të programit të vizitave në shtëpi) | 10 |
| Numri i baballarëve të përfshirë gjatë vizitave në shtëpi  | 5 |
| Numri i rasteve sociale të identifikuara dhe të referuar | 0 |
| Numri i rasteve të dhunës të identifikuar (nga obzervimi gjatë vizites në shtëpi) | 0 |
| Numri i fëmijëve të identifikuar me ngecje në zhvillim dhe të referuar  (nga obzervimi gjatë vizites në shtëpi) | 0 |
| Numri i infermierëve që janë angazhuar në zbatimin e vizitave në shtëpi  | 7 |

# ARSIMI

Në komunë janë të përfaqësuara të gjitha nivelet e arsimit parauniversitar në Kosovë. Në këtë drejtim, Komuna e Dragashit ka 12 institucione të nivelit fillor dhe të mesëm të ulët, me 24 paralele të ndara dhe një shkollë të mesme të lartë. Procesi mësimor zhvillohet në dy gjuhë mësimore: në gjuhën shqipe dhe gjuhën boshnjake. Numri i institucioneve arsimore sipas niveleve dhe numri i fëmijëve dhe nxënësve që vijojnë mësimet në secilin nivel është dhënë në table.

|  |  |
| --- | --- |
| **Edukim parafillor**  | 231 |
| **Klasa nga I deri IX** | 2457 |
| **Klasa X deri XII** | 437 |
| **Totali** | 3125 |

Nga ky numër 2746 janë shqiptarë ndërsa 379 boshnjakë[[15]](#footnote-15) Numri i të punësuarve në institucionet arsimore të Komunës së Dragashit është 452, nga ky numër 377 janë mësimdhënës, ndërsa 75 janë staf mbështetës profesional, administrativ dhe teknik, nga të dy komunitetet, shqiptarë dhe boshnjakë. Në Komunën e Dragashit, një problematikë është mosshkollimi në Komunën e Dragashit për arsye se pagesa e transportit mes fshatrave të Komunës së Dragashit dhe Prizrenit është pothuajse i njëjtë, dhe shumë nxënës zgjedhin Prizrenin si opsion për shkollim, dhe jo Dragashin. Komuna e Dragashit tashmë ka marrë vendim për pagesën e transportit për të gjithë nxënësit që ndjekin shkollimin në Komunën e Dragashit dhe gjithashtu pagesën për të gjithë nxënësit e fshatrave qe nuk kanë shkollë fillore të mesme të ulët dhe duhet të udhëtojnë në fshatin më të afërt.

**Sistemi paralel**

I ashtuquajturi “sistem paralel” do të thotë që Serbia, e cila nuk e njeh pavarësinë e Kosovës, është duke financuar sistemin e shkollimit në rajonin e Gorës. Andaj, pagat e mësimdhënësve janë duke u paguar nga Qeveria e Serbisë, në vend që të jenë punonjës të Komunës së Dragashit. Mirëpo, mirëmbajtja e ndërtesave shkollore bëhet nga mjetet e Komunës së Dragashit. Në sistemin paralel, shkollimi i ulët primar përfshinë klasën I-IV dhe shkollimi i lartë primar përfshinë klasën V-VIII. Kjo është një vit më pak se në sistemin kosovar. Sistemi paralel gjithashtu ka program mësimor të ndryshëm nga sistemi kosovar. Komuna nuk ka ndërhyrë në sistemin paralel, pasi që ka bërë kontribute të mëdha financiare për sistemin e edukimit, por është duke bërë përpjekje për të zvogëluar ndikimin e Serbisë, ashtu që nxënësit, për shembull, të mund të zgjedhin gjuhën dhe kurrikulën e shkollimit të tyre. 27 nga 39 shkollat në Komunën e Dragashit financohen nga institucionet e Kosovës, 9 financohen nga institucionet e Serbisë dhe 3 financohen pjesërisht nga Kosova dhe Serbia.[[16]](#footnote-16)

**KULTURA, SPORTI DHE RINIA**

Komuna e Dragashit ka potencial për zhvillimin e kulturës dhe sportit. Gjatë viteve është bërë investim i madh në fushën e sportit, duke ndërtuar 12 fusha sportive në të gjithë Komunën dhe 3 stadiume, Qendra Sportive Kulturore etj. Ndërsa edhe në fushën e kulturës gjatë vitit organizohen një sërë aktivitetesh kulturore dhe si dhe festivale të ndryshme, të cilat pasurojnë fushën e kulturës në Dragash. Si aktivitete që mund të veçohen janë:

1. Aktivitetet kulturore: Expozita, promovim dhe financim i librit, teater i grupeve amatere, shënimi i ditëve shtetërore, kujtimi i ditëve të dëshmorëve dhe martirëve të vendit, akademitë solemne dhe përkujtimore etj.

2. Festivali i muzikës dhe valleve për ditët e mërgatës "Opoja Vallëzon’’, Festivali Rinor.

3. Muzeu Etnologjik në Dragash.

4. Koncert për 17 Shkurti - Pavarësia e Kosovës, për 1 Qershor - Dita e Fëmijëve, për 15 Qershor - Dita e Çlirimit të Dragashit dhe 28 Nëntor - Dita e Flamurit.

#

# OBJEKTIVAT STRATEGJIKË

Janë pesë fusha në të cilat mbështetet Plani i Punës i EDF-së. Këto fusha në asnjë mënyrë nuk mund të adresohen si të vetme. Përkundrazi, ato janë të lidhura ngushtë në mes vete dhe e plotësojnë njëra-tjetrën.

Këto fusha prioritare, të përkthyera në objektiva strategjikë përmbajnë masa që përmbushin këta objektiva, por njëkohësisht ndërlidhen me objektiva tjerë, duke i plotësuar këto dhe duke e bërë koherente ndërmarrjen strategjike.

Si shembull, shumë masa të fushës së vetëdijesimit dhe avokimit për fëmijë në mënyrë të drejtpërdrejtë e përmirësojnë ofrimin e shërbimeve për fëmijë. Prandaj, kudo që masa e një fushe ka lidhje të dukshme edhe me ndonjë fushë tjetër, do të bëhet një referencë e tillë.

Një fushë tjetër, ndërkaq, që lidhet me aspekte të koordinimit, vlerësimit dhe raportimit, është konsideruar si transversale. Masat që përmban kjo fushë i lidhin të gjitha fushat dhe shërbejnë si një lloj bazamenti i gjithë ndërmarrjes.

# Përmirësimi i mbulueshmërisë dhe cilësisë së shërbimeve shëndetësore për nëna dhe fëmijë

Në kuadër të Planit të Punës së EDF-së, një prej qëllimeve kryesore është përmirësimi i mbulueshmërisë dhe cilësisë së shërbimeve shëndetësore për nëna dhe fëmijë në komunën tonë. Nëpërmjet hetimeve të thella të situatës dhe konsultimeve me ekspertë, kemi identifikuar disa hapa të rëndësishëm për të arritur këtë qëllim e të cilat janë:

* 1. **Zbatimi i Programit të Vizitave në Shtëpi**

 Ky program kërkon një qasje të rregullt, përgjegjëse dhe të përshtatshme për të siguruar kujdesin dhe zhvillimin e mirë të fëmijëve në moshën e hershme. Komuna e Dragashit përmes këtij programi do të ndikojë pozitivisht në rritjen dhe zhvillimin e fëmijëve nëpërmjet përkrahjes dhe edukimit të prindërve, si dhe monitorimit të rregullt të gjendjes së fëmijëve.

* 1. **Zbatimi i Programit të Imunizimit të rregullt**

Imunizimi është një nga mënyrat më të efektshme për të parandaluar përhapjen e sëmundjeve infektive dhe për të mbrojtur shëndetin e fëmijëve. Zbatimi i Programit të Imunizimit të Rregullt është një përpjekje thelbësore për të siguruar që fëmijët të jenë të mbrojtur nga sëmundjet potencialisht të rrezikshme. Ky program ka ndikim të gjerë në shëndetin publik dhe kontribuon në krijimin e një shoqërie më të shëndetshme dhe të sigurt për të gjithë.

* 1. **Zbatimi i Programit të Kontrolleve Sistematike Shëndetësore në Shkolla**

Programi i Kontrolleve Sistematike Shëndetësore në shkolla është një iniciativë e rëndësishme për të siguruar monitorimin dhe përmirësimin e shëndetit të fëmijëve gjatë kohës që ata janë në mjedisin shkollor. Kjo është një mënyrë e rëndësishme për të identifikuar dhe trajtuar herët çdo problem shëndetësor që mund të prekë fëmijët, si dhe për të promovuar ndërgjegjësimin e tyre për shëndetin dhe mirëqenien.

* 1. **Programi i Promovimit të Edukimit Shëndetësor dhe Shëndetit Mendor në Shkolla Fillore dhe të Mesme**

Programi ka për qëllim vetëdijësimin e të rinjve për problematika të shëndetit mendor dhe ndërlidhjen e impaktit që kanë këto problematika me shëndetin fizik, përballjen sa më të lehtë të situatave të ndryshme me të cilat ballafaqohen ata.

# Përmirësimi i mbrojtjes, sigurisë dhe mirëqenies sociale

Qëllimi kryesor i këtij objektivi është të përmirësojë mirëqenien sociale të fëmijëve në mënyrë të qëndrueshme dhe të ndjeshme ndaj nevojave të tyre. Ky objektiv do të adresojë sfidat dhe mundësitë që fëmijët përballen në komunitetin tonë, dhe do të ndërtojë një mjedis të përshtatshëm dhe të mbështetshëm për rritjen dhe zhvillimin e tyre. Disa qëllime specifike të këtij objektivi janë:

* 1. **Fuqizimi i Programit të Strehimit Familjar, Farefisnor dhe në Institucione tjera**

Familjet strehuese dhe farefisnore janë provuar të suksesshme, andaj Komuna e Dragashit do të organizojë fushata informuese për publikun për rolin e familjes strehuese dhe farefisnore, identifikimin dhe trajnimin, si dhe profilizimin e tyre përmes shkëmbimit të përvojave dhe subvencionimin e tyre nga Qendra për Punë Sociale.

* 1. **Ofrimi i shërbimeve sociale për fëmijët në nevojë**

Ofrimi i shërbimeve për të gjithë fëmijët në nevojë është një synim kyç i këtij Plani dhe ka për qëllim të sigurojë që çdo fëmijë, pa dallim, të ketë mundësi për të përfituar nga shërbimet dhe ndihmat e nevojshme për zhvillimin, mirëqenien dhe përfshirjen e tyre në shoqëri. Përmirësimi i ofrimit të shërbimeve për të gjithë fëmijët në nevojë ndikon në sigurimin e një shoqërie të drejtë, duke kontribuar në zhvillimin e tyre të plotë dhe në ndërtimin e një të ardhme më të ndritshme. Kjo gjithashtu përkon me përpjekjet për të përmbushur qëllimet e trajtimit të të drejtave të fëmijëve dhe për të krijuar një shoqëri më të barabartë dhe gjithëpërfshirëse.

# Zhvillimi i një sistemi arsimor cilësor dhe gjithëpërfshirës

Në kuadër të Planit të EDF-së, një prej synimeve kryesore është zhvillimi i një sistemi arsimor cilësor dhe gjithëpërfshirës. Ky synim ka për qëllim të sigurojë që të gjithë fëmijët, pa marrë parasysh prejardhjen, gjininë, ose kushtet ekonomike, kanë mundësinë për arsimim dhe edukim cilësor duke ju ofruar mësimdhënie dhe mësimnxënie kualitative bashkëkohore, mjedis të përshtatshëm mësimor me infrastrukturë adekuate, gjithëpërfshirëse dhe qasje holistike.

Për t’u realizuar qëllimi i kitij objektivi kemi paraparë disa masa të veprimit:

* 1. **Përmirësimi i cilësisë dhe rritja e përfshirjes së fëmijëve në edukimin në fëmijëri të hershme**

Ky objektiv specifik synon përmirësimin e cilësisë së edukimit të hershëm dhe të rrisë nivelin e përfshirjes së fëmijëve në këtë proces të rëndësishëm. Kjo përfshin veprime të ndryshme për të siguruar një mjedis më të përgjegjshëm dhe të pasur me mundësi për zhvillimin e fëmijës në fazën e hershme të jetës. Përmirësimi i cilësisë së edukimit dhe rritja e përfshirjes së të gjithë fëmijëve ndikojnë në ndërtimin e një shoqërie më të informuar dhe të përparuar, ku secili fëmijë ka mundësi për të arritur potencialin e tij të plotë.

* 1. **Përmirësimi i cilësisë dhe gjithëpërfshirjes në arsimin fillor dhe të mesëm**

Synimi për përmirësimin e cilësisë dhe gjithëpërfshirjes në nivelet e ndryshme të arsimit është një përpjekje e vazhdueshme që përkon me zhvillimin e një sistemi arsimor të efikasshëm dhe të drejtë për të gjithë studentët. Ky synim thekson rëndësinë e një arsimi cilësor dhe të qasshëm për të gjithë, pavarësisht prej prejardhjes, statusit social, ose aftësive individuale. Në kuadër të kësaj mase përcaktohen: trajnimi i punonjësve të arsimit, digjitalizimi i mësimdhënies, përmirësimi i infrastrukturës shkollore, krijimi i programeve të përshtatshme dhe qasja multidiciplinare me bashkëpunëtorët profesional për nxënësit me aftësi të kufizuar, zvogëlimi i numrit të nxënësve që braktisin shkollën, intervenimi i hershëm kundër dhunës, bullizmit dhe dukurive tjera negative, rrjeti për këshillimin dhe orientimin në karrierë.

* 1. **Ngritja e cilësisë së sigurisë nëpër shkolla dhe institucione parashkollore**

Siguria e lartë në shkolla dhe institucione parashkollore është thelbësore për të krijuar një mjedis të përshtatshëm për rritjen dhe zhvillimin e fëmijëve. Ky objektiv specifik synon të sigurojë që fëmijët, punonjësit dhe prindërit të ndjehen të mbrojtur dhe të sigurtë brenda këtyre ambienteve.

Në kuadër të këtij objektivi janë përcaktuar disa veprime për ofrimin e sigurisë në shkolla dhe IP, e të cilat janë: pajisja e të gjitha shkollave me kutitë e ndihmës së parë, mirëmbajtja e sinjalistikave të dukshme brenda në shkollë dhe para hyrjeve të shkollave për siguri më të lartë dhe pajisja me jelek sinjalizues për të gjithë nxënësit e klasave të para dhe të dyta.

# Ofrimi i programeve të edukimit joformal, sportit, rekreacionit dhe mbrojtjes së mjedisit

Në kuadër të Planit të Punës për të Drejtat e Fëmijëve, një qëllim i rëndësishëm është ofrimi i programeve të edukimit joformal, sportit, rekreacionit dhe mbrojtjes së mjedisit për të përmirësuar zhvillimin dhe mirëqenien e fëmijëve në komunitetin tonë. Për të arritur këtë qëllim strategjik, janë përcaktuar masat si më poshtë:

* 1. **Ngritja e njohurive dhe shkathtësive të të rinjve përmes edukimit joformal**

Për të arritur këtë objektiv janë përcaktuar aktivitete për fëmijët që kanë nevojë për mbështetje të veçantë në zhvillimin e aftësive. Kjo përfshin zhvillim të aftësive të ndryshme, si artistike, kulturore, teknologjike, shkathtësive të buta dhe kujdesja personale. Këto programe do të ndihmojnë fëmijët të zhvillojnë potencialin e tyre dhe të përgatiten për jetën në shoqëri dinamike dhe përparimtare.

* 1. **Promovimi i praktikave të shëndetshme dhe rritja e mirëqenies së fëmijëve dhe të rinjve përmes aktiviteteve sportive dhe kulturore**

Në kuadër të Planit, aktivitetet për mbrojtjen dhe promovimin e trashëgimisë kulturore për fëmijët kanë një rëndësi të jashtëzakonshme. Kjo trashëgimi është e pasur dhe unike për secilën kulturë dhe komunitet, dhe është e rëndësishme që fëmijët të njohin, respektojnë dhe ndihmojnë në ruajtjen e identitetit kulturor dhe historisë së tyre. Me aktivitetet e përcaktuara në këtë Plan, zhvillimi i identitetit, ngritja e vetëdijes kulturore dhe forcimi i respektit dhe tolerancës. Pra, këto programe ndihmojnë në ndërtimin e një shoqërie të harmonizuar dhe të ndërgjegjshme për diversitetin.

Aktivitetet sportive dhe rekreative të ndryshme për fëmijët përfshijnë turnire sportive në kategori të ndryshme dhe aktivitete të tjera që nxisin aktivitetin fizik dhe bashkëpunimin. Këto aktivitete do të ndihmojnë fëmijët të zhvillojnë aftësi fizike-motorike, emocionale dhe sociale, ndërsa njëherazi promovojnë shëndetin dhe mirëqenien.

* 1. **Ngritja e vetëdijësimit dhe angazhimi aktiv i fëmijëve dhe të rinjve në mbrojtjen e mjedisit**

Ky objektiv do të ndihmojë në ngritjen e përgjegjësisë ndaj natyrës, ndërgjegjësimin ndaj ndikimeve të ndryshimeve klimatike dhe ngritjen e vetëdijes së fëmijëve rreth rëndësisë së mbrojtjes së mjedisit.

Nëpërmjet angazhimit të tyre në programe të edukimit joformal, sportit, rekreacionit dhe mbrojtjes së mjedisit, fëmijët do të ndihen të përkrahur për të ndjekur ëndrrat e tyre dhe të kontribuojnë pozitivisht në rritjen dhe zhvillimin e komunitetit tonë.

# Fuqizimi i Mekanizmit Komunal për të Drejtat e Fëmijës

Në kuadër të këtij Plani, objektivi i fuqizimit të Kekanizmit Komunal për të Drejtat e Fëmijëve ka për qëllim të ndërtojë një strukturë të fortë dhe të përshtatshme në nivel komunal për të siguruar respektimin dhe promovimin e të drejtave të fëmijëve në të gjitha fushat e jetës së tyre. Ky objektiv do të përdorë përfshirje aktive të komunitetit dhe angazhim të institucioneve për të siguruar një ndryshim pozitiv dhe të qëndrueshëm në trajtimin e fëmijëve në nivel lokal.

* 1. **Mbajtja e takimeve të rregullta të EDF-së**

Takimet obligative çdo 3 muaj janë një praktikë e rëndësishme për të koordinuar veprimet dhe përpjekjet në fushën e të drejtave të fëmijëve. Kjo siguron që të gjithë anëtarët e ekipit ndajnë informacion, monitorojnë zhvillimet, ndajnë idetë dhe planifikojnë veprimet e ardhshme për të garantuar implementimin e planit në interesin më të lartë të fëmijës.

* 1. **Trajnimet e politikbërësve dhe zyrtarëve komunalë për aspekte të të drejtave të fëmijëve**

Ngritja e njohurive mbi të drejtat e fëmijës është e rëndësishme për të ndërgjegjësuar dhe përgatitur ata për të kuptuar dhe zbatuar me efikasitet politikat dhe veprimet që kanë ndikim në mirëqenien dhe zhvillimin e fëmijëve. Këto trajnime mund të ndihmojnë në përmirësimin e qëllimeve dhe strategjive të qeverive vendore për të garantuar dhe mbrojtur të drejtat e fëmijëve.

* 1. **Krijimi i një sistemi të menaxhimit të informacionit për fëmijët**

Ky është një hap i rëndësishëm për të siguruar që të gjithë të kenë qasje në të dhënat dhe informacione në mënyrë të sigurtë, të drejtë dhe efikase. Kjo mund të përfshijë informacione lidhur me arsimimin, shëndetësinë, mbrojtjen, përfshirjen në vendimmarrje dhe aspekte të tjera të ndikimit të politikave dhe veprimeve në jetën e fëmijëve.

* 1. **Hartimi i një raporti vjetor për zbatimin e Planit të Punës të Ekipit për të Drejtat e Fëmijëve**

Instrumenti mates do të jetë vetëvlerësimi bazuar në fushat përkatëse të këtij Plani. Ky hap lehtëson monitorimin e progresit të veprimeve të ndërmarra për të siguruar respektimin e të drejtave të fëmijës. Ky raport do të përmbajë informacion të detajuar mbi hapat e marrë, llogaridhënie, rezultatet e arritura dhe sfidat e hasura gjatë vitit të kaluar.

* 1. **Përkrahja dhe fuqizimi i Asamblesë Komunale të Fëmijëve**

Plani i Punës përfshin idetë, mendimet dhe këndvështrimet e fëmijëve bazuar në nivelin perceptues të tyre. Përveç përfshirjes së dy anëtarëve të Asamblesë Komunale të Fëmijëve në EDF, takimet e rregullta do iu ndihmojnë që të zgjerohet këndvështrimi dhe asnjë fëmijë të mos mbetet prapa.

# ORGANIZIMI, ZBATIMI DHE PËRGJEGJËSIA

Plani i Punës i EDF-së mbulon të gjitha aktivitetet komunale në Komunën e Dragashit, organizatat qeveritare dhe joqeveritare, poashtu edhe kompanitë tjera.

Çdo kompani/OJQ në Komunën e Dragashit duhet të jetë në gjendje të veprojë sipas parimeve dhe rregullave të këtij Plani apo/dhe legjislacionit në fuqi për mbrojtjen e fëmijës, duke u kujdesur që të mbrohet interesi më i lartë i fëmijës sipas këndvështrimit dhe perspektivës së tyre.

EDF themelon Mekanizmin Kordinues për të Drejtat e Fëmijës i cili ka përgjegjësinë e përgjithshme për të siguruar që puna për të drejtat e fëmijëve ndiqet dhe zbatohet sipas Planit të Veprimit. Për të kryer një punë të qëndrueshme dhe të suksesshme për të drejtat e fëmijës, komuna duhet të punojë në bazë të strategjisë komunale dhe me qëllime afatgjatë. Ky Plan i Punës është komponent i rëndësishëm i kësaj çështjeje dhe funksionon si dokument udhëzues, prandaj të gjitha organizatat, niveli politik, zyrtarë e qytetarë të thjeshtë kanë përgjegjësinë ta zbatojnë atë.

Përfituesit e veprimeve janë fëmijët dhe kjo përfshin çdo fushë të mundshme veprimi sektorial. Për më tepër, një nga synimet e këtij Plani të Punës lidhet me koordinimin dhe fuqizimin e përgjegjshmërisë institucionale për të adresuar çështjet e fëmijëve. Ky dokument është në zbatim të Ligjit Nr. 06/L-084 ‘Për Mbrojtjen e Fëmijës’, i cili përveçse ngarkon institucionet me përmbushjen e të drejtave bazuar në mandatin e tyre, përcakton edhe role të koordinimit ndersektorial në fushën e të drejtave të fëmijës.

Plani i Veprimit është i plotfuqishëm pas miratimit nga AK.

# BURIMET FINANCIARE

Ligji për Financimin e Pushtetit Lokal siguron një alokim të bazuar në formulë të transfereve qendrore, për të siguruar parashikimin e të ardhurave komunale, si dhe një masë barazimi mes komunave.

Ky ligj i ndan transferimet në komuna në tri grante kryesore:

1. **një grant i përgjithshëm,**
2. **një grant specifik për Arsimin dhe**
3. **një grant specifik për Shëndetësinë.**

Financimi për zbatimin e këtij Plani të Punës, bazuar në matricën e Planit të Punës bashkëlidhur me këtë dokument është parashikuar në buxhetin e komunës pas një vlerësimi të kostove indikative të thelluara të buxheteve ekzistuese në përshtatje me qëllimin e politikave dhe zbatimin e objektivave strategjikë në këtë Plan. Buxhetimi do të realizohet në mënyrë optimale dhe të qartë për programet për fëmijët dhe grupeve të ndryshme vulnerabël të tyre, duke bërë më transparente financimet për fëmijët në mënyrë për të siguruar të drejta të barabarta. Efekti buxhetor do të jetë në të gjitha programet e Ministrive të linjës, që janë pjesë e këtij dokumenti.

# PËRKUFIZIMET

Fëmija Personat 0-18 vjeç

Perspektiva e fëmijëve Perspektiva e fëmijës do të thotë që një i rritur e vendos veten në situatën e fëmijës sa më shumë që të jetë e mundur dhe përpiqet të kujdeset për interesin më të lartë të fëmijës. Bëhet fjalë gjithashtu për të bërë më të mirën për të kuptuar dhe respektuar përvojat, perceptimet dhe veprimet e fëmijëve.

Perspektiva e të drejtave të fëmijëve Të marrë parasysh në çdo vendim apo veprim në lidhje me fëmijët, të mbështetet në të drejtat e tyre, në interesin më të lartë të fëmijës, parimin e barazisë, pikëpamjet e fëmijës, të drejtën e fëmijës për të jetuar dhe zhvilluar bazuar në kushtet dhe nevojat e veta, interesat e fëmijës në terma afatshkurtër dhe afatgjatë dhe se janë ndarë burime të mjaftueshme për të arritur të gjitha këto.

Fëmijë me aftësi të kufizuar Nënkupton fëmijën me dëmtime fizike, mendore, intelektuale apo shqisore afatgjata të cilat në ndërveprim me barriera të ndryshme mund të pengojnë pjesëmarrjen e tij të plotë dhe efektive në shoqëri, njësoj si pjesa tjetër e shoqërisë.

Mbrojtja e fëmijës Nënkupton parandalimin dhe përgjigjen ndaj dhunës, keqtrajtimit, abuzimit, shfrytëzimit dhe neglizhimit, rrëmbimit, shfrytëzimit seksual, trafikimit dhe punës së fëmijës në dhe jashtë shtëpisë.

#

# SHTOJCAT

Matrica e Planit të Punës si dokument i ndarë

1. <https://gzk.rks-gov.net/ActDocumentDetail.aspx?ActID=20844> [↑](#footnote-ref-1)
2. <https://gzk.rks-gov.net/ActDocumentDetail.aspx?ActID=61596> [↑](#footnote-ref-2)
3. <https://mapl.rks-gov.net/wp-content/uploads/2018/09/1.Profili-i-komunave-shqip.pdf> [↑](#footnote-ref-3)
4. <https://kk.rks-gov.net/dragash/wp-content/uploads/sites/12/2017/12/Plani-Zhvillimor-pjesa-I.pdf>. [↑](#footnote-ref-4)
5. <https://www.mkrs-ks.org/repository/docs/Strategjia_per_Rini-2019-2023.pdf> [↑](#footnote-ref-5)
6. <http://www.kec-ks.org/wp-content/uploads/2020/08/Plani-Zhvillimor-i-Arsimit-DRAGASH-ALB.pdf>. [↑](#footnote-ref-6)
7. <https://gzk.rks-gov.net/ActDetail.aspx?ActID=2530> [↑](#footnote-ref-7)
8. <https://gzk.rks-gov.net/ActDetail.aspx?ActID=61596> [↑](#footnote-ref-8)
9. <https://gzk.rks-gov.net/ActDocumentDetail.aspx?ActID=20844> [↑](#footnote-ref-9)
10. <https://gzk.rks-gov.net/ActDetail.aspx?ActID=61596> [↑](#footnote-ref-10)
11. Plani Zhvillimor Komunal për komunën e Dragashit 2013 – 2023, <https://kk.rks-gov.net/dragash/wp-content/uploads/sites/12/2017/12/Plani-Zhvillimor-pjesa-I.pdf> [↑](#footnote-ref-11)
12. Te dhenat nga QPS Dragash [↑](#footnote-ref-12)
13. Te dhena nga QPS-Dragash [↑](#footnote-ref-13)
14. Te dhena nga DSHMS-Dragash [↑](#footnote-ref-14)
15. Te dhene nga DKA-Dragash [↑](#footnote-ref-15)
16. Plani Zhvillimor 2013-2023 Komuna Dragash, <https://kk.rks-gov.net/dragash/wp-content/uploads/sites/12/2017/12/Plani-Zhvillimor-pjesa-I.pdf> [↑](#footnote-ref-16)